## 1.4. Élsz a talajon

|  |  |
| --- | --- |
| **szó** | **magyarázat** |
| növény | A talaj biztosítja a fejlődésükhöz szükséges vizet és tápanyagokat, ezért a talajon nőnek.  |
| állat | A talajon élő növényekkel táplálkoznak, az erdőben és a mezőn sokféle él, így nyugodtan mondhatjuk, hogy a talaj ad életet az erdő és a mező összes élőlényének. |
| erdő | Biztosítják a friss levegőt, hiszen oxigént termelnek, miközben megkötik a levegő szén-dioxid tartalmát.  |
| fa | Alapanyagot biztosít a bútoraink, játékaink elkészítéséhez, a házaink felépítéséhez és a papír gyártásához. |
| ennivaló | A talajon vagy a talajból nő az összes zöldség-, gyümölcs- és gabonaféle. Szintén a talajon nőnek a takarmányfélék és a fűfélék, amikkel az állatokat etetjük, hogy húst és tejet adjanak. Vagyis minden élelmiszer lényegében a talajból indul. |
| építőanyag | Különféle alapanyagokat is biztosít, van, amit közvetlenül a talajból nyerünk ki, mint például a homokot, kavicsot és agyagot, de sok olyan anyag is van, amit a talajon élő növényekből, illetve állatokból nyerünk. Gondoljatok csak a gyapjúra, gyapotra és a bőrre! |
| víz | Az emberi élet elképzelhetetlen nélküle, a földi élet alapja, mindenhol és mindenben ott van, megtalálható a növényekben, az állatokban, a levegőben, a kőzetekben, ásványokban és a talajban. A növények számára a talaj szolgáltatja, de az ember is legnagyobbrészt a talaj által megszűrt és tisztított vizet issza. Ha a talajt szennyezzük, azzal az ivóvízkészleteinket is tönkretesszük. |
| ház | A talajon nemcsak állunk, hanem élünk is, hiszen a házak, boltok, parkolók, állomások, az úttest, ahol az autók járnak, illetve a járda, ahol a te is gyalogolsz, mind-mind a talajra épültek. |
| dinoszaurusz | A talaj az emberiség történelmének rejtett, földalatti múzeuma, hiszen rengeteg emléket és kincset őriz évezredek, sőt évmilliók óta. A földi élet megjelenése óta az elpusztult állatok és növények maradványait a talaj őrizte meg számunkra. Az emberiség történelmének emlékeit is a talaj rejtette el, várva, hogy megtaláljuk a királyi koronákat, régi aranykincseket, tárgyi emlékeket, elfeledett várakat és falvakat. |